கேள்வி: ஆல்பிரெக்ட்சுராஃபைட்டு என்பது என்ன?
பதில்: ஆல்பிரெக்ட்சுராஃபைட்டு (''Albrechtschraufite'') என்பது Ca4Mg(UO2)2(CO3)6F2·17H2O என்ற மூலக்கூற்று வாய்ப்பாடு விவரிக்கப்படும் ஒரு கனிமம் ஆகும்.[http://www.mindat.org/min-97.html Mindat][http://webmineral.com/data/Albrechtschraufite.shtml Webmineral][http://www.handbookofmineralogy.org/pdfs/albrechtschraufite.pdf Handbook of Mineralogy] மிகவும் அரிய கனிமமான இக்கனிமம் நீரேறிய கால்சியத்தையும் மக்னீசியத்தையும் கொண்டிருக்கும் யுரேனைல் புளோரைடு கார்பனேட்டு கனிமமாக வகைப்படுத்தப்படுகிறது. பன்னாட்டு கனிமவியல் சங்கம் ஆல்பிரெக்ட்சுராஃபைட்டு கனிமத்தை Asf என்ற குறியீட்டால் அடையாளப்படுத்துகிறது. ஆல்பிரெக்ட்சுராஃபைட்டு கனிமத்தின் மோலார் எடை 1,428.98 கிராம் ஆகும். மஞ்சள்-பச்சை, கோடு வெள்ளை நிறத்தில் இது காணப்படுகிறது. அடர்த்தி 2.6 கிராம்/செ.மீ3 ஆகவும் மோவின் கடினத்தன்மை 2–3 ஆகவும் கணக்கிடப்பட்டுள்ளது. கண்ணாடி போன்ற பளபளப்பு கொண்டுள்ளது. வியன்னா பல்கலைக்கழகத்தின் கனிமவியல் பேராசிரியரான ஆல்பிரெக்ட் சுராஃப் (1837–1897) நினைவாக ஆல்பிரெக்ட்சுராஃபைட்டு எனப் பெயரிடப்பட்டது. செக் குடியரசின் போகேமியாவின் கார்லோவி வேரி பிராந்தியத்தில் உள்ள கிருசுனே கோரி மலைகள், இயாச்சிமோவு மாவட்டம் ஆகிய இடங்களில் இக்கனிமம் காணப்படுகிறது.